CELEX: 62011TA0116
Language: fi
Date: 2013-12-11 00:00:00
Title: Asia T-116/11: Unionin yleisen tuomioistuimen tuomio 11.12.2013 — EMA v. komissio (Välityslauseke — Eurooppalaisen tutkimusalueen toteuttamista ja innovointia tukeva Euroopan yhteisön kuudes tutkimuksen, teknologian kehittämisen ja esittelyn puiteohjelma (2002–2006) — Dicoems-sopimus ja Cocoon-sopimus — Osa ilmoitetuista menoista ei ole sopimuslausekkeiden mukaisia — Sopimusten päättäminen — Osan maksetuista määristä palauttaminen — Vahingonkorvaukset — Vastakanne — Sopimussuhteen ulkopuolinen vastuu — Perusteeton etu — Kumoamiskanne — Toimi, joka ei voi olla kanteen kohteena — Toimi, joka on tehty yksinomaan sopimusoikeudellisessa yhteydessä, josta sitä ei voida erottaa — Veloitusilmoitus — Tutkimatta jättäminen)

1.2.2014   
            
            
               FI
            
            
               Euroopan unionin virallinen lehti
            
            
               C 31/8
            
         Unionin yleisen tuomioistuimen tuomio 11.12.2013 — EMA v. komissio
   (Asia T-116/11) (1)
   
   (Välityslauseke - Eurooppalaisen tutkimusalueen toteuttamista ja innovointia tukeva Euroopan yhteisön kuudes tutkimuksen, teknologian kehittämisen ja esittelyn puiteohjelma (2002–2006) - Dicoems-sopimus ja Cocoon-sopimus - Osa ilmoitetuista menoista ei ole sopimuslausekkeiden mukaisia - Sopimusten päättäminen - Osan maksetuista määristä palauttaminen - Vahingonkorvaukset - Vastakanne - Sopimussuhteen ulkopuolinen vastuu - Perusteeton etu - Kumoamiskanne - Toimi, joka ei voi olla kanteen kohteena - Toimi, joka on tehty yksinomaan sopimusoikeudellisessa yhteydessä, josta sitä ei voida erottaa - Veloitusilmoitus - Tutkimatta jättäminen)
   2014/C 31/12
   Oikeudenkäyntikieli: italia
   
      Asianosaiset
   
   
      Kantaja: European Medical Association (EMA) (Bryssel, Belgia) (edustaja: asianajajat A. Franchi, L. Picciano ja N. di Castelnuovo)
   
      Vastaaja: Euroopan komissio (asiamiehet: S. Delaude ja F. Moro, avustajanaan asianajaja D. Gullo)
   
      Oikeudenkäynnin kohde
   
   Kanne, jossa on kyse yhtäältä ensisijaisesta vaatimuksesta ensinnäkin, että kantaja saa korvauksen menoista, jotka johtuvat komission ja kantajan välillä 7.12.2003 tehdyn sopimuksen nro 507126, joka koskee Cocoon-hanketta, ja 19.12.2003 tehdyn sopimuksen nro 507760, joka koskee Dicoems-hanketta, täytäntöönpanosta, ja toiseksi, että komission päätöksen, jolla kyseiset sopimukset päätettiin, todetaan olevan lainvastainen, ja kolmanneksi, että maksuvaatimus kumotaan, ja neljänneksi, että aiheutunut vahinko korvataan, sekä toissijaisesta vaatimuksesta, joka perustuu sopimuksen ulkopuoliseen komission vastuuseen.
   
      Tuomiolauselma
   
   
               1)
            
            
               European Medical Associationin (EMA) kanne hyväksytään siltä osin kuin siinä vaaditaan 17 231,28 euron suuruisten Cocoon- ja Dicoems-sopimuksiin liittyvien välittömien henkilöstökulujen ja tähän määrään liittyvien, kyseisten sopimusten soveltamisesta johtuvien välillisten kustannusten korvaamista.
            
         
               2)
            
            
               EMA:n kanne hylätään muilta osin.
            
         
               3)
            
            
               Euroopan komission vastakanne hylätään.
            
         
               4)
            
            
               Kumpikin asianosainen vastaa omista oikeudenkäyntikuluistaan, mukaan lukien välitoimimenettelystä asiassa T-116/11 R aiheutuneet kulut.
            
         
      (1)  EUVL C 120, 16.4.2011.